PLANINSKO DRUŠTVO CELJE MATICA                                                                            Celje,  20. 6. 2011 

ODSEK ZA POHODNIŠTV0,  STANETOVA 20,  SI-3000 CELJE 

tel.  03 492 4850;  gsm  051 338 358;  pdcelje@siol.net;  http://www.planinsko-drustvo-celje.si
KRALJ DRAVE 

HOCHSTADEL,  2681 m, 

V NEDELJO,  26. junija 2011 

KAJ VISOKIH GORÁ OBROBLJA DOLINO DRAVE IN NJENIH PRITOKOV, 

A LE HOCHSTADEL NA PREMCU LIENŠKIH DOLOMITOV 

SE LAHKO UTEMELJENO DIČI KOT KRALJ PODRAVJA! 

V TIROLSKIH VRATIH, STARODAVNI MEJI MED KOROŠKO IN TIROLSKO, 

JE HOCHSTADEL DOBESEDNO NASEDEL NA DESNI BREG DRAVE. 

NAD REKO SE DVIGA TUDI NJEGOVA SEVERNA STENA, 

KI JO POLEG VZHODNE STENE WATZMANNA IN SEVERNE STENE TRIGLAVA 

UVRŠČAJO MED TRI NAJVEČJE V VSEH VZHODNIH ALPAH. 

VZPON NA HOCHSTADEL JE TUDI BREZ SEVERNE STENE LEP IZZIV. 

VABIMO VAS, DA SE NANJ POVZPNEMO PO OZNAČENI POTI Z VZHODNE, KOROŠKE PLATI. 

S POSTAJALIŠČA POD DIVJIM KOSTANJEM NA GLAZIJI OB LJUBLJANSKI CESTI 

SE Z NAROČENIM AVTOBUSOM ODPRAVIMO OB ŠTIRIH ZJUTRAJ, OB 4:00. 

SKOZI KARAVANŠKI PREDOR SMUKNEMO NA KOROŠKO STRAN, 

NATO PA ŠTEJEMO KILOMETRE MIMO BELJAKA IN SPITTALA OB DRAVI.

RANO VOŽNJO SKLENEMO 

OB ŽELEZNIŠKEM POSTAJALIŠČU V NIKOLSDORFU 641 m, PRVI VASI ZA TIROLSKIMI VRATI. 

ONSTRAN DRAVE PRÈCEJ OPAZIMO ZAČETEK POTI 217. 

PO NEKDANJIH KOMARČAH IN SEDANJIH LESTVAH 

SE TA LESENA LOVSKA SMER IMENUJE ZABRATSTEIG OZIROMA LEITERSTEIG. 

KO SMO SE POVZPELI PO NJIH ČEZ VSEH 16 SKALNIH STOPENJ, SE OD MEJNIKA, 1687 m, 

ŽE SKORAJ PO RAVNEM SPREHODIMO K PLANINSKEMU DOMU HOCHSTADELHAUS, 1780 m. 

NA PLANINI UNHOLDENALM MU DRUŽBO DELATA 

ŠE PLANŠARSKA KOČA KALSERHÜTTE, 1780 m, SIRARNA IN MUZEJ. 

PO ŽE MALCE POZNI MALICI NADALJUJEMO VZPON PO POTI 213, DREITÖRLWEG, 

KI ČEZ TROJA VRATCA VODI V OSRČJE LIENŠKIH DOLOMITOV. 

ONSTRAN REBRA RAINECK, 1968 m, PRESTOPIMO LE PRVA VRATCA, LEITENTÖRL, 2361 m.   NA BLIŽNJEM RAZPOTJU, 2381 m, 

ZAVIJEMO DESNO IN PO JUGOZAHODNEM GREBENU STOPIMO NA HOCHSTADEL, 2681 m. 

S HOCHSTADLA SE VRNEMO PO OBIČAJNI RUDNIŠKI POTI 218, RUDNIGWEG, 

NA POPOLDANSKO MALICO V ČASTITLJIVI HOCHSTADELHAUS, 1780 m,  IZ LETA 1888. 

V DOLINO PELJE PRENOVLJENA PEŠPOT 213, NAROČITI PA JE MOŽNO TUDI TAKSI... 

KO KAR NEKAJKRAT SEKAMO CESTO S PLANINE, 

SE RAZVESELIMO NOVEJŠEGA ODCEPA, okoli 840 m,  V SOTESKO PIRKNERKLAMM. 

OD LETA 2006 PELJE SKOZNJO SREDNJE LAHKA JEKLENA POT. 

IZ SOTESKE STOPIMO OSVEŽENI OKOLI 170 metrov NIŽE BLIZU DVEH STARIH MLINOV. 

VOZNIK NAS JE V SPODNJEM BREZJU, UNTERPIRKACH, 636 m, ČAKAL DEBELIH 11 ur. 

SKOZI 4 km ODDALJENI GORNJI DRAVOGRAD, OBERDRAUBURG, 632 m, 

KI LEŽI NA LEVEM BREGU DRAVE, BOMO PO ISTIH CESTAH SPET DOMA ŠE PRED POLNOČJO. 

ČE SE ŽELIMO OSVEŽITI MED SESTOPOM PO SOTESKI, 

RABIMO TUDI OPREMO ZA SAMOVAROVANJE IN ČELADO, POVSOD PA DOBRO OBUTEV. 

PRIJAVIMO SE V DRUŠTVENI PISARNI. PRISPEVEK ZA PREVOZ ZNAŠA 30,00 €. 

DOBER DAN NA NASEDLEM PREMCU! 

Tone Primožič

